Document ID: /roh_data/filtered/fineweb-2-filterrobots_roh.jsonl.gz/28253

Tranter auter auter per support tecnic, management da tocca da reserva e schliar problems vid aviuns dal tip PC-21. Cun ses servetschs sustegnia Pilatus logisticamain las forzas da segirezza dals pajais.
Denunzia tar la procura publica
Il departament ha perquai inoltrà ina denunzia a la procura publica federala. Pilatus haja ussa 90 dis temps da sa retrair dals dus pajais.
La direcziun politica ha er examinà ils servetschs da sustegn da Pilatus en la Jordania ed il Katar. Là n'haja però dà nagins indizis per in sustegn da las forzas da segirezza.
Pilatus vul emprim analisar
Ins veglia analisar il scumond e prender posiziun pli tard, ha Pilatus ditg envers l'agentura da novitads Keystone-SDA. L'october aveva il president da Pilatus refusà las rinfatschas en ina intervista da gasetta. L'incumbensa en l'Arabia Saudita saja vegnia lubida.
RR novitads 12:00